Likumprojekts

**Grozījumi Valsts un pašvaldību institūciju amatpersonu un darbinieku atlīdzības** **likumā**

Izdarīt Valsts un pašvaldību institūciju amatpersonu un darbinieku atlīdzības likumā (Latvijas Vēstnesis, 2009, 199., 200. nr.; 2010, 12., 66., 99., 174., 206. nr.; 2011, 103., 204. nr.; 2012, 190., 203. nr.; 2013, 51., 191., 232., 234., 252. nr.; 2014, 206., 228., 257. nr.; 2015, 248. nr.; 2016, 182., 241. nr.; 2017, 90., 242. nr.; 2018, 196., 244.nr.; 2019, 240. nr.; 2020, 240A., 243., 250., 247A., 250. nr.; 2021, 86A. nr.) šādus grozījumus:

1. Papildināt 3.panta 4.2 daļu ar teikumu šādā redakcijā:

"Stundas algas likmi aprēķina, dalot zemākās mēnešalgu grupas minimālās mēnešalgas apmēru ar attiecīgā kalendāra gada vidējo darba stundu skaitu mēnesī. ".

2. Papildināt 4.pantu ar sešpadsmito daļu šādā redakcijā:

"(16) Amatpersonām (darbiniekiem), kuras veic pienākumus informācijas un komunikācijas tehnoloģiju jomā pārresoru līmenī, izņemot Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm, noteiktajai mēnešalgai var piemērot darba tirgus koeficientu no 1,1 līdz 1,75, nodrošinot, ka ar šo darba tirgus koeficientu reizinātais mēnešalgas apmērs nepārsniedz Ministru prezidentam noteikto mēnešalgu. Ja amatpersonām (darbiniekiem) noteiktajai mēnešalgai piemērots darba tirgus koeficients, valsts un pašvaldību institūcija ne retāk kā reizi divos gados to pārskata, izvērtējot tā piemērošanas nepieciešamību un pamatojumu.".

3. 19.pantā:

izslēgt 2.3 daļas 3.punktā vārdus “ja pārejoša darba (dienesta) nespēja ilgst vairāk par sešām dienām”;

izteikt 2.4 daļu šādā redakcijā:

"(24) Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi un valsts drošības iestāžu amatpersona saņem vienreizēju pabalstu 50 procentu apmērā no šā panta 2.2 vai 2.3 daļā noteiktā pabalsta, ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus, un guvusi:

1) ievainojumu vai sakropļojumu, un tai 12 mēnešu laikā pēc nelaimes gadījuma Veselības un darbspēju ekspertīzes ārstu valsts komisija noteikusi invaliditāti uz laiku, ne mazāku par vienu gadu, kuras cēlonis ir saistīts ar nelaimes gadījumu;

2) smagu, vidēju vai vieglu veselības bojājumu, un ne vēlāk kā piecu dienu laikā pēc nelaimes gadījuma iestājusies ar notikušo nelaimes gadījumu saistīta pārejoša darba (dienesta) nespēja, kuras ilgums ir vairāk par sešām dienām. ";

 papildināt ar 2.5 daļu šādā redakcijā:

"(25) Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi, un valsts drošības iestādes amatpersonai šā panta 2.4 daļā minēto pabalstu neizmaksā šādos gadījumos:

1)  amatpersona piecu dienu laikā no nelaimes gadījuma nav vērsusies ārstniecības iestādē, lai konstatētu veselības bojājumu (izņemot gadījumu, ja nelaimes gadījums ir fiksēts aktā par nelaimes gadījumu darbā);

2) nelaimes gadījums noticis laikā, kad amatpersona atradusies cita darba devēja rīcībā, un tas nav bijis saistīts ar dienesta (amata) pienākumu izpildi.".

4. Papildināt 39. pantu ar 2.1 daļu šādā redakcijā:

"(21) Ja Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi un valsts drošības iestādes amatpersona, kurai piešķirtas tiesības saņemt apmaksātu veselības aprūpi pēc atvaļināšanas no dienesta, atkārtoti atjaunojas dienestā, tai pēc atkārtotas atvaļināšanas no dienesta ir tiesības saņemt apmaksātu veselības aprūpi tikai tad, ja amatpersona atkārtoti tiek atvaļināta no dienesta sakarā ar noteiktajām prasībām neatbilstošu veselības stāvokli, kam par iemeslu ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta (amata) pienākumu pildīšanu saistīta nelaimes gadījuma rezultātā. ".

5. Papildināt VII nodaļu ar 39.¹ pantu šādā redakcijā:

"**39.¹ pants. Psiholoģiskā atbalsta kurss Iekšlietu ministrijas sistēmas iestādes un Ieslodzījuma vietu pārvaldes amatpersonai ar speciālo dienesta pakāpi**

(1) Iekšlietu ministrijas sistēmas iestādes un Ieslodzījuma vietu pārvaldes amatpersona ar speciālo dienesta pakāpi var saņemt psiholoģiskā atbalsta kursu Iekšlietu ministrijas veselības un sporta centrā.

(2) Iekšlietu ministrijas sistēmas iestādes un Ieslodzījuma vietu pārvaldes amatpersonai ar speciālo dienesta pakāpi psiholoģiskā atbalsta kursa laikā saglabā mēnešalgu un piemaksas, izņemot šā likuma 14.panta trešajā daļā minēto piemaksu, un sedz ceļa izdevumus, kas tai radušies, nokļūstot uz psiholoģiskā atbalsta kursa saņemšanas vietu un atgriežoties no tās.

(3) Psiholoģiskā atbalsta kursa laikā Iekšlietu ministrijas sistēmas iestādes un Ieslodzījuma vietu pārvaldes amatpersonai ar speciālo dienesta pakāpi no valsts budžeta līdzekļiem nodrošina ēdināšanu un naktsmītni.

(4) Ministru kabinets nosaka psiholoģiskā atbalsta kursa saņemšanas nosacījumus un tā organizēšanas kārtību, ēdināšanas un naktsmītnes nodrošināšanas kārtību psiholoģiskā atbalsta kursa laikā, ēdināšanas izdevumu apmēru, dienesta pienākumu izpildes laika uzskaites kārtību psiholoģiskā atbalsta kursa laikā, kā arī ceļa izdevumu segšanas kārtību un apmēru.".

6. 42.pantā:

izteikt septīto daļu šādā redakcijā:

"(7) Iekšlietu ministrijas sistēmas iestādes vai Ieslodzījuma vietu pārvaldes amatpersonai ar speciālo dienesta pakāpi, vai valsts drošības iestādes amatpersonai kalendārā gada laikā, izmaksājot vidējo izpeļņu, piešķir papildatvaļinājumu:

1) vienu darba dienu, ja tās aprūpē ir viens bērns vecumā līdz 14 gadiem;

2) divas darba dienas, ja tās aprūpē ir divi bērni vecumā līdz 14 gadiem;

3) trīs darba dienas, ja tās aprūpē ir trīs vai vairāki bērni vecumā līdz 18 gadiem vai bērns ar invaliditāti. ";

papildināt astoto daļu aiz skaitļa "10" ar vārdu "kalendāra".

Iekšlietu ministre M.Golubeva

Vīza: valsts sekretārs D.Trofimovs

25.08.2021 11:26

804

Ošiņa 67219608, inga.osina@iem.gov.lv

Gavare 67829865, aisma.gavare@iem.gov.lv